Държавен вестник, бр. 7, 2026 г., стр. 99

БРОЙ  7	
Д Ъ Р Ж А В Е Н  В Е С Т Н И К 	
СТР.  99  
обработка на агроданни и променливо торене. Чете и прилага дигитални карти, използва системи 
за позициониране и автопилот. 
В животновъдното производство работи със съоръжения и машини за приготвяне и 
раздаване на фуражи, поене, стрижене, доене, почистване на животновъдни помещения и 
поддържане на микроклимат. Познава устройството, принципа на работа и техническите 
характеристики на машините и съоръженията, използвани в обектите за отглеждане на говеда, 
биволи, овце и кози, свине, коне и птици. Управлява автоматизирани системи и следи параметри, 
свързани със зоохигиената, здравословното състояние и продуктивността на животните. Използва 
информационни системи и данни от сензори за диагностика, контрол и оптимизиране на 
производствения процес. 
Работната среда включва земеделски площи, животновъдни сгради, технически 
помещения и открити или закрити съоръжения. Условията на труд могат да включват шум, влага, 
прах, химически вещества и физическо натоварване. Работното време е гъвкаво и при сезонна 
натовареност и необходимост от работа в извънредно време, съобразено с производствения 
график. 
Лицето спазва нормативните изисквания за здравословни и безопасни условия на труд, 
пожарна и аварийна безопасност. Използва лични предпазни средства и работи с 
предупредителни и указателни знаци. Участва в дейности, свързани със съхранение и опазване на 
техниката и околната среда. 
Лицето носи отговорност за правилното изпълнение на възложените задачи, за 
техническата изправност на обслужваното оборудване и за безопасността при неговата 
експлоатация. Работи самостоятелно или в екип, като планира, координира и контролира 
технологични процеси в растениевъдството и животновъдството. 
Лицата, придобили професионална квалификация по професията „Механизация и 
цифровизация в аграрния сектор“ – втора или трета степен, могат да заемат длъжности, свързани 
с управление, настройка, диагностика и обслужване на земеделска техника и автоматизирани 
системи в растениевъдството и животновъдството. За упражняване на дейности, изискващи 
управление на самоходни машини, е необходимо лицето да притежава свидетелство за 
правоспособност за работа със земеделска техника, издадено по реда на Наредба № 3 от 2005 г., 
за придобиване на правоспособност за работа със земеделска и горска техника, издадена от 
министъра на земеделието и горите. 
 Обучаваният по професията „Механизация и цифровизация в аграрния сектор“ – трета 
степен на професионална квалификация, придобива право да се яви на изпити за придобиване на 
правоспособност за управление на МПС от категория „В“ при спазване изискванията на Наредба 
№ 37 от 2002 г. за условията и реда за обучение на кандидатите за придобиване на 
правоспособност за управление на моторно превозно средство и условията и реда за издаване на 
разрешение за тяхното обучение (ДВ, бр. 82 от 2002 г.) и за придобиване на правоспособност за 
категория „Твк“ и „ТвкЗ“ при спазване изискванията на Наредба № 1 от 15 февруари 2019 г. за 
условията и реда за обучение на кандидатите за придобиване на правоспособност за работа със 
земеделска и горска техника и условията и реда за издаване на удостоверение за регистрация на 
учебни форми за тяхното обучение (ДВ, бр. 19 от 2019 г.).  
Препоръчително е лицата, които ще извършват дейности с безпилотни летателни апарати